ময়রা
মিষ্টান্ন প্রস্তুত করে যে সম্প্রদায় তাদেরকে ময়রা বলে। তারা মোদকজাতি নামেও পরিচিত। কুরি ও মধুনাপিত পেশাগত দিক বিবেচনায় ময়রাদের সেমগোত্রীয়। প্রাচীন ও মধ্যযুগীয় বাঙালী সমাজে তারা পৃথক সম্প্রদায় হিসাবে পরিচিত হত। ময়রাদের তৈরী মিষ্টির সাধারণ উপকরণগুলো হল দুধ, ছানা, ময়দা, ঘি, গুড় এবং চিনি। হিন্দু ধর্মের আচর ও রীতির সাথে দুধের যোগসূত্র থাকায় ময়রার পেশাকে পবিত্র পেশা হিসাবে দেখা হতো। ধর্মীয় অনুষ্ঠানে দুধ ও মিষ্টান্ন সরবরাহ করে তার পবিত্রতা রক্ষা করে বলে হিন্দু সমাজে ময়রাদের অবস্থান উঁচুতে। হিন্দুদের সামাজিক বর্ণ বিভাজনে ময়রারা নবশাক সম্প্রদায়ভুক্ত। ব্রাহ্মনগন তাদের ছোঁয়া অন্ন ও জল গ্রহণ করেন।